সিলেটভিউ ডেস্ক :: ব্লুমফন্টেইন টেস্টে বাংলাদেশ ৬৫ রানে ৬ উইকেট হারিয়েছিল প্রথম ইনিংসে। দ্বিতীয় ইনিংসে ষষ্ঠ উইকেট গেলো ১৩৯ রানে। তুলনামূলকভাবে প্রথম ইনিংসের চেয়ে দ্বিতীয় ইনিংসে ‘ভালো’ খেলছে বাংলাদেশ। তবে স্কোর তখনই বলে দিয়েছে, দক্ষিণ আফ্রিকায় বাংলাদেশ আরেকটি লজ্জা পেতে যাচ্ছে। তারপর বেশিদূর যেতে পারেনি সফরকারীরা। ৩৩ রানে হারিয়েছে শেষ ৪ উইকেট। ফলোঅনে পড়ে দ্বিতীয় ইনিংস খেলতে নেমে ৪২.৪ ওভারে ১৭২ রানে অলআউট বাংলাদেশ। প্রথম ইনিংসে ৫৭৩ রান করা প্রোটিয়ারা জিতলো ইনিংস ও ২৫৪ রানে।